CELEX: 62004TA0266
Language: sk
Date: 2008-02-14 00:00:00
Title: Vec T-266/04: Rozsudok Súdu prvého stupňa zo 14. februára 2008 – Španielsko/Komisia ( EPUZF — Záručná sekcia — Výdavky vylúčené z financovania Spoločenstva — Úkony stiahnutia ovocia a zeleniny — Kontrola súhrnu stiahnutých produktov — Plodiny pestované na ornej pôde a príspevky na živočíšnu výrobu — Lehota 24 mesiacov )

29.3.2008   
            
            
               SK
            
            
               Úradný vestník Európskej únie
            
            
               C 79/26
            
         Rozsudok Súdu prvého stupňa zo 14. februára 2008 – Španielsko/Komisia
   (Vec T-266/04) (1)
   
   („EPUZF - Záručná sekcia - Výdavky vylúčené z financovania Spoločenstva - Úkony stiahnutia ovocia a zeleniny - Kontrola súhrnu stiahnutých produktov - Plodiny pestované na ornej pôde a príspevky na živočíšnu výrobu - Lehota 24 mesiacov“)
   (2008/C 79/50)
   Jazyk konania: španielčina
   Účastníci konania
   
      Žalobca: Španielske kráľovstvo (v zastúpení: F. Díez Moreno, abogado del Estado)
   
      Žalovaná: Komisia Európskych spoločenstiev (v zastúpení: L. Visaggio, S. Pardo Quintillán a F. Jimeno Fernández, splnomocnení zástupcovia)
   Predmet veci
   Návrh na čiastočné zrušenie rozhodnutia Komisie 2004/457/ES z 29. apríla 2004, ktorým boli vylúčené z financovania Spoločenstvom niektoré výdavky uskutočnené členskými štátmi na základe Európskeho poľnohospodárskeho usmerňovacieho a záručného fondu (EPUZF), Záručnej sekcie [neoficiálny preklad] (Ú. v. EÚ L 156, s. 48; korigendum Ú. v. EÚ L 202, s. 35), v časti týkajúcej sa Španielskeho kráľovstva
   Výrok rozsudku
   
               1.
            
            
               Rozhodnutie Komisie 2004/457/ES z 29. apríla 2004, ktorým boli vylúčené z financovania spoločenstvom niektoré výdavky uskutočnené členskými štátmi na základe Európskeho poľnohospodárskeho usmerňovacieho a záručného fondu (EPUZF), Záručnej sekcie, sa zrušuje v rozsahu v akom vylučuje z financovania Spoločenstvom výdavky uskutočnené Španielskym kráľovstvom v autonómnych oblastiach Baskicko a Rioja v rámci kampane rokov 1998/1999 a týkajúce sa plodín pestovaných na ornej pôde a príspevkov na živočíšnu výrobu, na jednej strane a výdavky vykonané Španielskym kráľovstvom pred 22. marcom 2000 v autonómnej oblasti Baskicko v rámci kampane rokov 1999/2000 a týkajúce sa plodín pestovaných na ornej pôde a príspevkov na živočíšnu výrobu, na strane druhej.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Každý z účastníkov konania znáša svoje vlastné trovy konania.
            
         
      (1)  Ú. v. EÚ C 217, 28.8.2004.